અમદાવાદ શહેર જિલ્લા કોંગ્રેસ સમિતિના પ્રમુખ ચેતન રાવલે રજૂઆત કરતા જણાવેલું કે, કેન્દ્રમાં યુપીએની સરકાર હતી ત્યારે તે વખતના ગુજરાતના મુખ્યમંત્રી અને હાલના વડાપ્રધાન પેટ્રોલ-ડીઝલના ભાવ વધે ત્યારે રસ્તા ઉપર ઉતરી આવતા હતા આજે જયારે તેમની સરકારમાં ભાવ વધે ત્યારે તેમના મંત્રીઓ સ્ટેટમેન્ટ આપીને કહે છે કે ભાવ વધવાથી લોકો ભૂખે નહીં મરે પેટ્રોલ-ડીઝલ ઉપર નાખેલ ટેક્ષ ઓછો કરીને સસ્તા ભાવે પેટ્રોલ-ડીઝલ આપવાની માગણી કરી હતી. અ. મ્યુ. કોંગ્રેસ પક્ષના નેતા દિનેશ શર્માએ જણાવેલુ કે ગાંધી ચિંધ્યા માર્ગે અહિંસક આંદોલન કરતા કોંગ્રેસના કાર્યકરો ઉપર પોલીસ દ્વારા લાઠીચાર્જ કરીને ગેરવ્યાજબી વર્તન કરવાનું પગલું અયોગ્ય છે.